laion/Wikipedia-Exotic huggingface dataset:
Põlevkivitööstus

Põlevkivitööstus on tööstusharu, mis tegeleb põlevkivi kaevandamise ja töötlemisega.  Pikemalt artiklis Eesti põlevkivitööstus Eesti põlevkivitööstus sai alguse 1916. aastal, kui esimese maailmasõja tõttu puhkes kütusekriis. Eriti kiire oli põlevkivitööstuse areng aastatel 1934–1940, kui tehti põlevkivi utmist ja töödeldi uttesaadusi. Aastatel 1946–1956 hakati tootma majapidamisgaasi ja kütteõli. Aastatel 1959–1973 ehitati Balti Soojuselektrijaam ja Eesti Elektrijaam. Peamiselt kasutatakse Eestis tooraineks kukersiiti. Põlevkivi tarvitatakse eelkõige kütteks elektrijaamades, kuid ka põlevkiviõli tootmiseks ning keemiatööstuses. Eestis põlevkivi kaevandamise ja töötlemisega omandatud oskusteavet on püütud ka eksportida, näiteks Eesti Energia on teinud investeeringuid Jordaaniasse ja Ameerika Ühendriikide Utah' osariiki, kuid 2014. aasta seisuga pole need katsed eriti ulatuslikult õnnestunud. Põlevkivitööstuse arendamisel on olnud pikaajaline mõju nii Eesti majandusele kui ka demograafiale, kuna põlevkivienergeetika oli üks eeldusi, mis võimaldas Nõukogude ajal rajada Eestisse mahuka tööstussektori. Selle tarbeks aga toodi Kirde-Eestisse arvukalt venekeelseid töötajaid teistelt Nõukogude Liidu aladelt. Kaevanduste ja põlevkivikeemia arendamisega on kaasnenud ka keskkonnaprobleemid. Kõigi nende probleemide ning põlevkivimaardlate tulevase ammendumise tõttu on põlevkivitööstus tekitanud Eestis pooldajate kõrval ka hulgaliselt skepsist ja kaudselt levitanud rohelist mõtteviisi. Tööstuse arengut on mõjutanud Euroopa Liidu keskkonnanõuded. Põlevkivitööstuse asjatundjaid koolitatakse Eestis eelkõige Tallinna Tehnikaülikooli mäeinstituudis. Eesti põlevkivitööstuse ajalugu tutvustab Kohtla kaevanduspark-muuseum. Eesti entsüklopeedia. 7. köide: NÕUK–RAH. Tallinn: Eesti Entsüklopeediakirjastus, 1994, lk 574. Eesti Energia on Ameerika põlevkiviprojektiga hädas Õhtuleht/EPL, 28. märts 2013 Eesti Energia vähendab osalust Jordaania projektis Äripäev, 16.05.2014 Mare Isakar Põlevkivi TÜ Geoloogiamuuseumi kodulehel Mare Isakar Põlevkivi TÜ Geoloogiamuuseumi kodulehel Põlevkivi Eesti Energia kodulehel Volli Kalm: tuleviku põlevkivitööstus peab hoidma tasakaalus keskkonnamõjud ja majanduse EPL, 11. juuni 2013 Aasta 2032: Eesti põlevkivitööstus on hääbumiskursil Äripäev, 16.04.2014 Põlevkivi, TTÜ Mäeinstituudi teemaleht
Thalesius

Thalesius on maoperekond. Perekonda Thalesius klassifitseeritakse roomajate andmebaasis üksainus maoliik: Thalesius viridis (Werner, 1924). Need maod on endeemsed Prantsuse Guajaanas. Peter Uetz & Jakob Hallermann, Higher Taxa in Extant Reptiles Roomajate andmebaas veebiversioon (vaadatud 05.04.2014) (inglise keeles) Peter Uetz & Jakob Hallermann, Thalesius Roomajate andmebaas veebiversioon (vaadatud 22.05.2014) (inglise keeles) Sissekanne roomajate andmebaasis Selles artiklis on kasutatud prantsuskeelset artiklit fr:Thalesius viridis seisuga 22.05.2014.
Yokohama

Yokohama on linn Jaapanis Kanagawa prefektuuri keskus. Kuulub Tōkyō linnastusse, asub Tōkyōst umbes 30 km lõunas. 19. sajandi keskpaigani oli Yokohama väike kaluriküla. 1853. aastal maabus praeguse Yokohama rannikul USA kommodoor Matthew Perry 9 laevaga ja sundis isoleeritud Jaapani end avama välismaailmale. Rannalähedasele saarele rajati välismaalaste asulad ja garnisonid. Peagi sai Yokohamast rahvusvahelise kaubanduse keskus Jaapanis. Suur osa linnast hävis 1. septembril 1923 maavärinas. Linn ehitati uuesti üles, kuid hävis taas 1945. aastal USA õhurünnakutes. 29. mail 1945 pommitasid B-29 lennukid linna 1 tunni ja 9 minuti jooksul süütepommidega, mille tagajärjel hävis 34% linnast. Ameerika okupatsiooni ajal oli Yokohama USA sõjaväe transpordisõlm. 1983 hakati rajama merelt võidetud alale uut ärirajooni Minato Mirai 21, kus asub Jaapani kõrgeim ehitis Yokohama Landmark Tower. Tänapäeval on Yokohama suur meresadam ja majanduskeskus. 1872. aastal avati Tōkyō ja Yokohama vahel Jaapani esimene raudtee. 1972. aastal kaotati linnas trammi- ja trolliliiklus ning avati Yokohama metroo. Linna peaspalliklubi on Yokohama BayStars. Tugevamad jalgpalliklubid on Yokohama F. Marinos ja Yokohama FC. 2002. aasta jalgpalli maailmameistrivõistluste finaalkohtumine peeti linna Nissani staadionil. See on suurima mahutavusega staadion Jaapanis (72 327 istekohta). Yokohama jaguneb 18 ringkonnaks: Aoba-ku (青葉区) Asahi-ku (旭区) Hodogaya-ku (保土ヶ谷区) Isogo-ku (磯子区) Izumi-ku (泉区) Kanagawa-ku (神奈川区) Kanazawa-ku (金沢区) Kōhoku-ku (港北区) Kōnan-ku (港南区) Midori-ku (緑区) Minami-ku (南区) Naka-ku (中区) Nishi-ku (西区) Sakae-ku (栄区) Seya-ku (瀬谷区) Totsuka-ku (戸塚区) Tsurumi-ku (鶴見区) Tsuzuki-ku (都筑区) https://www.gsi.go.jp/KOKUJYOHO/MENCHO/backnumber/GSI-menseki20210101.pdf 神奈川県の人口と世帯 - 神奈川県ホームページ, vaadatud 22.02.2021. Yokohama koduleht
Lüllemäe Põhikool

Lüllemäe Põhikool on põhikool Valgamaal Valga vallas Lüllemäe külas. Lüllemäe 8-klassiline Kool asutati 1964. aastal. Aastatel 1976–1989 oli kooli nimi Pavel Antsiborenko nimeline Lüllemäe 8-klassiline Kool, kuigi lähikonnas hukkunud Nõukogude sõduril ei olnud Karula kooli- või kultuurieluga mingit seost. 1989. aastal muudeti kool 9-klassiliseks ja nimetati Lüllemäe Põhikooliks. 1964–1965 Otto Pikkat 1965–1972 Rudolf Kallus 1972–1980 Uno Kärema 1980–1981 Eha Saan 1981–2002 Leonid Avtomonov 2002–2005 Heido Pärtel 2005–2010 Janar Kansonen 2010–2015 Tiit Lepp 2015 Ülvi Kann (kt) 2015 Raimond Luts (kt) 2015–2016 Rudo Lilleleht (kt) alates 2016 Jana Tiits Kooli ajalugu. Lüllemäe Põhikooli veebisait. Kooli koduleht
Tantalophis

Tantalophis on jämepeamadulaste alamsugukonda kuuluv maoperekond. Perekonda Tantalophis klassifitseeritakse roomajate andmebaasis üksainus maoliik: Tantalophis discolor (Günther, 1860). Need maod on endeemsed Oaxaca osariigis Mehhikos. Peter Uetz & Jakob Hallermann, Higher Taxa in Extant Reptiles Roomajate andmebaas veebiversioon (vaadatud 05.04.2014) (inglise keeles) Peter Uetz & Jakob Hallermann, Tantalophis Roomajate andmebaas veebiversioon (vaadatud 22.05.2014) (inglise keeles) Sissekanne ITIS-es Sissekanne IUCN-is Sissekanne NCBI Taxonomy database-s Sissekanne roomajate andmebaasis Selles artiklis on kasutatud prantsuskeelset artiklit fr:Tantalophis discolor seisuga 22.05.2014.
Taeniophallus

Taeniophallus on maoperekond. Perekonda Taeniophallus klassifitseeritakse roomajate andmebaasis järgmised maoliigid: Taeniophallus affinis (Günther, 1858) Taeniophallus bilineatus (Fischer, 1885) Taeniophallus brevirostris (Peters, 1863) Taeniophallus nebularis Schargel, Rivas & Myers, 2005 Taeniophallus nicagus (Cope, 1868) Taeniophallus occipitalis (Jan, 1863) Taeniophallus persimilis (Cope, 1869) Taeniophallus poecilopogon (Cope, 1863) Taeniophallus quadriocellatus Santos, Di-Bernardo & de Lema, 2008. Need maod elavad Lõuna-Ameerikas. Peter Uetz & Jakob Hallermann, Higher Taxa in Extant Reptiles Roomajate andmebaas veebiversioon (vaadatud 05.04.2014) (inglise keeles) Peter Uetz & Jakob Hallermann, Taeniophallus Roomajate andmebaas veebiversioon (vaadatud 22.05.2014) (inglise keeles) Sissekanne IUCN-is Sissekanne NCBI Taxonomy database-s Sissekanne roomajate andmebaasis Sissekanne uBio-s Sissekanne saidil Wikispecies Selles artiklis on kasutatud prantsuskeelset artiklit fr:Taeniophallus seisuga 22.05.2014.
Tachymenis

Tachymenis on maoperekond. Perekonda Tachymenis klassifitseeritakse roomajate andmebaasis järgmised maoliigid: Tachymenis affinis Boulenger, 1896 Tachymenis attenuata Walker, 1945 Tachymenis chilensis (Schlegel, 1837) Tachymenis elongata Despax, 1910 Tachymenis peruviana Wiegmann, 1835 Tachymenis tarmensis Walker, 1945. Need maod elavad Lõuna-Ameerikas. Peter Uetz & Jakob Hallermann, Higher Taxa in Extant Reptiles Roomajate andmebaas veebiversioon (vaadatud 05.04.2014) (inglise keeles) Peter Uetz & Jakob Hallermann, Tachymenis Roomajate andmebaas veebiversioon (vaadatud 22.05.2014) (inglise keeles) Sissekanne ITIS-es Sissekanne IUCN-is Sissekanne NCBI Taxonomy database-s Sissekanne roomajate andmebaasis Sissekanne uBio-s Sissekanne saidil Wikispecies Selles artiklis on kasutatud prantsuskeelset artiklit fr:Tachymenis seisuga 22.05.2014.
Nicklas Maripuu

Erik Nicklas Maripuu (sündinud 2. märtsil 1992 Mölndalis) on Rootsi jalgpallur. Aastatel 2007–2008 kuulus ta Rootsi alla 17-aastaste koondisse ja 2009–2011 alla 19-aastaste koondisse.
Wojciech Kuderski

Wojciech Kuderski (sündinud 9. novembril 1972 Mysłowices Poolas) on poola löökriistamängija ja laulja. Kuderski on mänginud ansamblites Myslovitz, Lenny Valentino ja Penny Lane. 2006. aastal kandideeris ta Mysłowice linnavolikokku nimekirjas Nowe Mysłowice ("Uus Mysłowice"). Temast sai 192 häälega linnavolinik.
Tetrahüdrofuraan

Tetrahüdrofuraan (THF, tetrametüleenoksiid, tetravesinikfuraan, IUPACi nimetus oksolaan) on heterotsükliline orgaaniline ühend, täpsemini tsükliline eeter. Tetrahüdrofuraan on värvitu vedelik, mille lõhn sarnaneb atsetooni lõhnaga. Kasutatakse seda mõõdukalt polaarse aprotoonse lahustina, mis lahustab paljusid aineid. Tugeva happe toimel tsükkel avaneb ja annab lineaarse polümeeri. Heterotsüklid Eetrid
Tiigrihüppe Sihtasutus

Tiigrihüppe Sihtasutus oli Eesti sihtasutus, mis sai 2013. aastal Hariduse Infotehnoloogia Sihtasutuse (HITSA) struktuuriüksuseks. HITSA üksusena kandis see nime HITSA Innovatsioonikeskus. 1. augustil 2020 likvideeriti Hariduse Infotehnoloogia Sihtasutus ning kõik selle tegevused ja teenused võttis üle vastloodud Haridus- ja Noorteamet. Sihtasutuse eestvedamisel on läbi viidud projekti Tiigrihüpe. https://web.archive.org/web/20160305142640/http://www.innovatsioonikeskus.ee/et/uudised/tiigrihuppe-sihtastus-tootab-1-maist-hitsa-struktuuriuksusena (vaadatud 23.05.2014) HITSA aeg saab läbi - on aeg mõtestada olnut ja tulevat. Hariduse Infotehnoloogia Sihtasutuse veebisait, 31. juuli 2020.
Aomori prefektuur

Aomori prefektuur on Jaapani prefektuur Honshū saare põhjaosas. Asub Jaapani mere kaldal, põhjas on Hokkaidō saarest eraldatud Tsugaru väinaga. Lõunas piirneb Akita ja Iwate prefektuuriga. Põhjaosa moodustavad Tsugaru ja Shimokita poolsaar. Keskosas asub Ōu aheliku põhjaserv. Lõunapiiril asub Towada järv. Kõrgeim tipp on Iwaki vulkaan (1625 m). Suuremad jõed on Mabechi, Iwaki ja Niida. Aomori prefektuuri tunnuslind on väikeluik (Cygnus bewickii), tunnuspuu on hiibapuu (Thujopsis dolabrata) ja tunnuslill õunapuu õis (Malus domestica). Aomori prefektuur on jaotatud 40 omavalitsuseks, millest 10 on linnad (市 shi). Aomori Goshogawara Hachinohe Hirakawa Hirosaki Kuroishi Misawa Mutsu Towada Tsugaru Shirakami-Sanchi pöögimets Osore mägi Towada järv 青森県の推計人口 月報 Aomori prefektuuri koduleht (jaapani ja inglise keeles)
Julia Klöckner

Julia Klöckner (sündinud 16. detsembril 1972 Bad Kreuznachis) on Kristlik-Demokraatlikku Liitu (CDU) kuuluv Saksamaa poliitik. Klöckner on Rheinland-Pfalzi piirkonna CDU esimees, CDU fraktsiooni esimees Rheinland-Pfalzi maapäevas, kuulub CDU presiidiumisse ja on CDU aseesimees. Tuntuks sai ta 1995. aastal Saksa veinikuningannana (Deutsche Weinkönigin – veinitööstuse esindaja, kes valitakse üheks aastaks). 2002–2011 oli Klöckner Saksamaa Liidupäeva liige. 2009–2011 oli ta parlamentaarne riigisekretär Toidu-, Põllumajandus- ja Tarbijakaitseministeeriumis (Bundesministerium für Ernährung, Landwirtschaft und Verbraucherschutz). Klöckner kasvas üles Guldentalis veinimeistrite perekonna noorima lapsena. Pärast gümnaasiumi lõpetamist õppis ta politoloogiat, katoliiklikku teoloogiat ja pedagoogikat. Pärast vaheeksami sooritamist töötas ta Wiesbadenis religiooniõpetajana ja asus siis tegema vabatahtliku tööd ajakirjanikuna. Klöckner astus 1997. aastal Kristlik-Demokraatlikku Liitu, selle noorteorganisatsiooni Junge Union (JU) ja naisteorganisatsiooni Frauen-Union (FU). Liidupäeva liikmeks saades astus ta CDU ja CSU fraktsiooni noorte parlamendiliikmete ühendusse Junge Gruppe ning sai ühenduse aseesimeheks. CDU Rheinland-Pfalzi liidumaaüleses ühenduses sai temast juhatuse liige. 2006. aastal valiti ta liidupäeva CDU ja CSU fraktsiooni juhatusse ja temast sai fraktsiooni esindaja tarbijakaitse küsimustes. 2006. aastal valiti ta CDU Rheinland-Pfalzi ühenduse aseesimeheks. 2010. aastal valiti ta Mainzis toimunud CDU Rheinland-Pfalzi parteipäeval 96,9% häälteenamusega CDU Rheinland-Pfalzi ühenduse esimeheks. 2010. aastal sai temast Karlsruhes toimunud CDU 23. parteipäeval CDU presiidiumi liige. 4. detsembril 2012 valiti ta CDU aseesimeheks. Liidupäeva valimistel 2005. aastal võitis ta 43,0%-ga valimisringkonna otsekandidaadile antavatest häältest Kreuznachi valimisringkonna valimised. See oli esimene kord 50 aasta järel, mil võitis CDU kandidaat. Liidupäeva valimistel 2009. aastal valiti ta valimisringkonnast Kreuznach/Birkenfeld 47% häälteenamusega taas liidupäeva. Klöckner sai 18% rohkem hääli kui tema konkurent Saksamaa Sotsiaaldemokraatlikust Erakonnast (SPD). Pärast Rheinland-Pfalzi maapäeva moodustamist 2011. aasta 18. mail loovutas ta 27. mail 2011 oma mandaadi Saksamaa liidupäevas. Klöckner on liidupäeva, maapäevade ja Euroopa Parlamendi liikmeid ühendava Saksamaa Parlamentaarse Ühingu (Deutsche Parlamentarische Gesellschaft) juhatuse liige. Liidupäevas asutas ta Parlamentaarse Veinifoorumi (Parlamentarisches Weinforum) ja kuulus fraktsioonideülesesse arutelufoorumisse Hospiz.
Sutlepa külanõukogu

Sutlepa külanõukogu oli külanõukogu Noarootsi vallas ja hiljem Haapsalu rajoonis. Lisaks Sutlepa külanõukogule moodustati 1945. aastal Noarootsi valla territooriumile ka Pürksi külanõukogu. Endises Noarootsi kihelkonnas asunud Riguldi valla territooriumile moodustati aga Tuksi ja Vanaküla külanõukogu. 1954. aastal liideti senised Sutlepa ja Pürksi külanõukogu ühiseks Pürksi külanõukoguks, kuid 1971. aastal lahutati Eesti NSV Ülemnõukogu Presiidiumi 10. märtsi seadlusega Sutlepa piirkond (4870 hektarit ja 200–300 inimest) taas Pürksi külanõukogust ja liideti koos Tuksi külanõukogu territooriumiga Linnamäe külanõukogu koosseisu. 1976. aastal liideti seni Linnamäe külanõukogu koosseisus olnud ülejäänud Noarootsi valla territoorium (sh Sutlepa piirkond) Pürksi külanõukoguga. Mainitud territooriumi suurus oli 15 678 hektarit ning liitmine lisas Pürksi külanõukogusse rohkem kui 500 elanikku (teistel andmetel üle 600 elaniku). Sutlepa Pürksi külanõukogu Tuksi külanõukogu Vanaküla külanõukogu Ajalugu - Noarootsi Vallvalitsus. Vaadatud 22.05.2014. "Rahvastiku ühtlusarvutatud sündmus- ja loendusstatistika". Hiiumaa, Läänemaa 1965-1990. Vaadatud 23.05.2014.
Tuksi külanõukogu

Tuksi külanõukogu oli külanõukogu Riguldi vallas ja hiljem Haapsalu rajoonis. Lisaks Tuksi külanõukogule moodustati 1945. aastal Riguldi valla territooriumile ka Vanaküla külanõukogu. Endises Noarootsi kihelkonnas asunud Noarootsi valla territooriumile moodustati aga Pürksi ja Sutlepa külanõukogu. 1954. aastal liideti senised Tuksi ja Vanaküla külanõukogu ühiseks Tuksi külanõukoguks. Külanõukogus tegutses Dzeržinski-nimeline kalurikolhoos. Eesti NSV Ülemnõukogu Presiidiumi 1971. aasta 10. märtsi seadlusega Tuksi külanõukogu likvideeriti (see piiriteisendus puudutas rohkem kui 300 inimest) ja selle territoorium liideti koos Pürksi külanõukogust lahutatud 4870 hektari suuruse Sutlepa piirkonnaga Linnamäe külanõukogu koosseisu. Viis aastat hiljem, aastal 1976, liideti seni Linnamäe külanõukogu koosseisus olnud ülejäänud endiste Riguldi ja Noarootsi valla territoorium (sh Tuksi piirkond) Pürksi külanõukoguga. Mainitud territooriumi suurus oli 15 678 hektarit ning liitmine lisas Pürksi külanõukogusse rohkem kui 500 elanikku (teistel andmetel üle 600 elaniku). Tuksi Pürksi külanõukogu Sutlepa külanõukogu Vanaküla külanõukogu Ajalugu - Noarootsi Vallvalitsus. Vaadatud 23.05.2014. [http://www.stat.ee/dokumendid/66012 "Rahvastiku ühtlusarvutatud sündmus- ja loendusstatistika"]. Hiiumaa, Läänemaa 1965-1990. Vaadatud 23.05.2014.
Mihajlo Mesarovič

Mihajlo D. Mesarovič (serbia kirillitsas Михајло Д. Месаровић; sündinud 2. juulil 1928 Zrenjaninis Jugoslaavias) on serbia teadlane, kes on tegelenud süsteemiteooria ja globaalprobleemide modelleerimisega. 1955. aastal sai ta tehnikateaduste doktori kraadi. Ta on pidanud loenguid rohkem kui 60 riigis.
Donella Meadows

Donella Hager Meadows (13. märts 1941 – 20. veebruar 2001) oli keskkonnateadlane. Ta on raamatu "The Limits to Growth" ("Kasvu piirid") üks autoreid, samuti veel mitme majanduskasvu piiratust ja ökoloogilist tasakaalu käsitleva raamatu autor.
Vanaküla külanõukogu (Haapsalu rajoon)

Vanaküla külanõukogu oli külanõukogu Riguldi vallas ja hiljem Haapsalu rajoonis. Lisaks Vanaküla külanõukogule moodustati 1945. aastal Riguldi valla territooriumile ka Tuksi külanõukogu. Endises Noarootsi kihelkonnas asunud Noarootsi valla territooriumile moodustati aga Pürksi ja Sutlepa külanõukogu. 1954. aastal sai Vanaküla piirkonnast Tuksi külanõukogu osa: senised Vanaküla ja Tuksi külanõukogu liideti ühiseks Tuksi külanõukoguks. 1971. aastal liideti Tuksi külanõukogu territoorium koos Pürksi külanõukogust lahutatud Sutlepa piirkonnaga Linnamäe külanõukogu koosseisu. 1976. aastal liideti seni Linnamäe külanõukogu koosseisus olnud ülejäänud endiste Riguldi ja Noarootsi valla territoorium (sh Vanaküla piirkond) Pürksi külanõukoguga. Vanaküla Tuksi külanõukogu Pürksi külanõukogu Sutlepa külanõukogu Ajalugu - Noarootsi Vallvalitsus. Vaadatud 23.05.2014.
Otoro jõgi

Otoro jõgi on jõgi Hondurases. See saab alguse Intibucá departemangust ja kannab Santa Bárbara departemangus Ulúa jõe nime.
Tallinna Rahvaülikool

Tallinna Rahvaülikool (Tallinn School of Lifelong Learning, Таллиннский Народный Университет) on Tallinnas tegutsev Tallinna Kultuuriameti hallatav täiskasvanute koolitusasutus. Kool asutati 1959. Aastatel 1959–1996 kandis kool nime Tallinna Kultuuriülikool ja 1996–2003 Tallinna Kultuurirahvaülikool. Seejärel hakkas kandma praegust nime Tallinna Rahvaülikool. 2016. aastal oli koolis 12 valdkonda: kultuur, kunst, keeled, käsitöö, arvuti ja majandus, muusika, loodus, kokandus, fotograafia, liikumine, teater, tervis, milles ühtekokku on üle 100 õppekava. 2015. aastal osales 237 kursusel 3566 õppijat. Õppetöö toimub Tallinna Kesklinnas aadressidel Estonia pst 5a ja Vene 6. Mai alguses toimuvad ühe nädala jooksul traditsioonilised avatud uste päevad, kus pannakse välja kunstiõpilaste joonistused, maalid, kalligraafiatööd ja käsitööd. Mitmendat aastat toimub samal ajal muusikaõpilaste kontsert. Avatud uste päevadeks avalikustatakse ka sügispoolaastal algavate kursuste loetelu. Eesti Rahvakunsti ja Käsitöö Liit MTÜ Rahvarõivas Eesti Harrastusteatrite Liit Eesti Folkloorinõukogu Tallinna rahvaülikooli põhimäärus Tallinna entsüklopeedia. II köide Tallinn: Eesti Entsüklopeediakirjastuse AS, 2004. Lk 125 Tallinna Kesklinn Kooli koduleht
Tallinna Moemaja

OÜ Tallinna Moemaja (varem ka AS Tallinna Moemaja) on Tallinnas tegutsev rõivaettevõte, mis asutati 1957. aastal. Ettevõte asub Tallinnas aadressil E. Vilde tee 150c. Aastal 1995 ostis ettevõtte ära Kairi Vilderson. Ettevõte on välja andnud ajakirja Siluett. Tallinna entsüklopeedia. I köide Tallinn: Eesti Entsüklopeediakirjastuse AS, 2004. Lk 344 Ettevõttest Eesti Rõiva- ja Tekstiililiidu kodulehel
Gu Fusheng

Gu Fusheng (1935 Shanghai Hiina – 4. august 2017) oli Taiwani maalikunstnik ja graafik. Gu Fushengi isa oli Hiina Vabariigi tippsõjaväelane ja poliitik Gu Zhutong. 1958. aastal lõpetas ta Taiwani Riikliku Normaalülikooli (National Taiwan Normal University). Hiljem on ta elanud Pariisis, New Yorgis, San Franciscos, Portlandis ja mujal. Gu Fusheng on maalinud siniseid abstraktseid inimfiguure, kuid ta on teinud ka kollaaže ning kasutanud kirevaid, kirkaid värve. 1961. aastal võitis ta auhinna São Paulo rahvusvahelisel kunstibiennaalil.
Riiklik Taiwani Pedagoogikaülikool

Riiklik Taiwani Pedagoogikaülikool (inglise keeles National Taiwan Normal University (NTNU), hiina keeles 國立臺灣師範大學, pinyinis Guólì Táiwān Shīfàn Dàxué) on Hiina Vabariigi (Taiwani) pealinnas Taipeis tegutsev ülikool. Taiwani Riiklikule Normaalülikoolile pandi alus 20. sajandi alguses Jaapani võimu ajal Taiwanil. 1946. aastal tegi Guomindangi valitsus sellest õpetajate kolledži, mistõttu vahel nimetatakse kooli rajamisaastana ka 1946. Tänapäeval on NTNU üks Taiwani juhtivaid ülikoole. Sellel on Taipeis kolm linnakut. Igal aastal astub ülikooli umbes 11 000 õppurit, umbes 1500 neist tulevad väljastpoolt Taiwani.
Gu Zhutong

Gu Zhutong (hiina keeles 顧祝同, pinyinis Gù Zhùtòng; 1893, Lianshui maakond, Jiangsu, Hiina – 17. jaanuar 1987, Taipei, Taiwan) oli Hiina Vabariigi (Taiwani) väejuht ja poliitik. Hiina kodusõjas osales ta Hiina Vabariigi sõjaväelase ja väejuhina. 1950. aasta märtsis jõudis Gu Zhutong Taiwanile, kus ta määrati kaitseministriks. Hiljem oli ta riikliku kaitsenõukogu peasekretär, strateegilise nõukogu asejuht ja Chiang Kai-sheki nõunik.
Rotermanni soolaladu

Rotermanni soolaladu on paeehitis Tallinnas aadressil Ahtri 2. Rotermanni soolaladu valmis 1908. aastal baltisaksa inseneri Ernst Boustedti projekti järgi. Soolalao lasi ehitada Tallinna suurtööstur Christian Barthold Rotermann. Algul oli hoone ühekorruseline. Hoone võlvkeldris asus soolaladu ja üleval töödeldi sisseveetud soola. Aastatel 1995–1996 hoone rekonstrueeriti ja muudeti arhitektuuri- ja kunstikeskuseks. Rekonstruktsiooniprojekti koostasid arhitekt Ülo Peil ja sisearhitekt Taso Mähar. Algupäraselt ühekorruseline hoone muudeti vahelae ja galeriidega mitmekorruseliseks ning see pakkus võimaluse luua mitmesuguse iseloomuga näitusepindasid. Aastal 1996 asus ülemisel korrusel Eesti Arhitektuurimuuseum, alumisel korrusel oli Eesti Kunstimuuseumi näitusesaal. 13. mail 2005 kolis Eesti Kunstimuuseum soolalaost välja. Tallinna entsüklopeedia. II köide. Tallinn: Eesti Entsüklopeediakirjastuse AS, 2004. Lk 155. "Eesti Arhitektuurimuuseum. Maja ajalugu". Originaali arhiivikoopia seisuga 20. jaanuar 2022. Vaadatud 23. augustil 2020. Vilumaa, Rainer. Kunstimuuseum jätab soolalao.[alaline kõdulink] Eesti Päevaleht, 17. mai 2005. Rotermanni soolaladu kultuurimälestiste riiklikus registris Ants Juske (22.04.1996). Pool puuda soola ärirahvale kultuuri poolt – Eesti Päevaleht Maailmapilt. Rotermanni soolaladu Tallinnas (07.06.1996). – ERR. Arhitektuuriteadlane ja arhitektuurimuuseumi aastatel 1991–2010 juhtinud Karin Hallas räägib Rotermanni soolalaost ja nende suguvõsast. 7. juunil 1996 toimus Rotermanni soolalao pidulik avamine. Saate autor ja toimetaja Martin Viirand. Karin Hallas (1998). Rotermanni soolaladu: algus on juba ajalugu – Teater. Muusika. Kino, nr 1, lk 46–48 Leonhard Lapin (29.01.2016). Rotermanni soolalao avastamine – Sirp Karin Hallas-Murula (20.08.2021). Kuidas arhitektuurimuuseum Rotermanni soolalattu sai. – Sirp
Haxhi Muhaxheri

Haxhi Muhaxheri (sündinud 4. juunil 1967 Kosuriqi külas Pejë vallas Kosovos) on Kosovo albaania kirjanik. Muhaxheri õppis keelt ja kirjandust Priština Ülikoolis. Ta oli Kosovo Noorkirjanike Liidu president ja Kosovo esimese erootikaajakirja Amori toimetaja. Hiljem on ta andnud välja kolme ajakirja: Pena (kirjandus), Dëshira (pereajakiri) ja Fanari (noortele). Muhaxheri on saanud luuleauhindu. Praegu elab ta Austrias.
Rajoon (NSVL)

Rajoon (prantsuse sõnast rayon 'piirkond') oli Nõukogude Liidus haldusüksuse tüüp. Rajoone hakati moodustama 1923. aastal. Eesti NSVs moodustati esimesed rajoonid 1945. aastal Tallinnas, kui Tallinn jaotati 4 linnarajooniks. Maarajoonid moodustati Eesti NSV-s 1950. aastal, ühtlasi kaotati maakonnad ja vallad. Algul oli Eesti NSVs 39 rajooni, ent 1953. aastal vähendati neid 30-le, 1957. aastal 15-le, 1960. aastal suurendati 24-le, 1962. aastal vähendati 14-le, 1964. aastast lisandus Kohtla-Järve rajoon ning viimseks Eesti NSV rajoonide arvuks jäi 15. Nõukogude Liidu ideoloogiakäsitluses lähenesid rajoonide moodustamisega nii parteiline kui ka nõukogude juhtimine külale, kolhoosidele, sovhoosidele ja traktorijaamadele, tugevnesid partei ja nõukogude võimu sidemed laiade maarahvahulkadega, paranes sotsialistliku ülesehitustöö juhtimine nii vabariiklike kui ka kohalike organite poolt. Eesti entsüklopeedia. 8. köide: RAI–SUM. Tallinn: Eesti Entsüklopeediakirjastus, 1995, lk 10. Eesti NSV Ülemnõukogu Presiidiumi seadlus maarajoonide moodustamise kohta Eesti NSV-s., Eesti NSV Teataja, 1950, 11, 114